આ દરમ્યાન કેન્દ્ર દ્વારા મુકુલ રોહતગીએ અને ઓલ ઇન્ડિયા મુસ્લિમ પર્સન લો બોર્ડે તરફથી કપિલ સિબ્બલે પોતાની દલીલો આપી હતી. બુધવારે મુકુલ રોહતગીએ ત્રણ તલાકને દુખદાયી પ્રથા ગણાવીને કોર્ટને અનુરોધ કર્યો હતો કે આ મામલે મૌલિક અધિકારોના અભિભાવક રૂપમાં પગલાં લેવા જોઇએ. દેશમાં ભાગલા વખતના આતંક તથા આધાતને યાદ કરવા સાથે તેમણે કહ્યું છે કે સંવિધાનમાં અનુચ્છેદ 25ને સંવિધાનમાં એટલા માટે શામેલ કરવામાં આવ્યું હતું. જેથી તે સુનિશ્ચિત થઇ શકે કે તેમની ધાર્મિક ભાવનાઓના પાયાના મૂલ્યો પર રાજ્ય કોઇ હસ્તક્ષેપ ન કરી શકે.